Diari Oficial de la Generalitat Valenciana


Sumari del DOGV 6019, del 22-05-2009 (2009/5520)

Informació pública del dictamen a la proposta d'estimació del recurs de reposició interposat per Bancaja Habitat, SL, contra l'Acord del Ple de 25 de setembre de 2008, pel qual es rebutja la proposta del PAI per al desenvolupament de la UE-2 Sector Vistamar presentada per Actura, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6019

Data del DOGV
:   22-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5520


Data del document
:   08-05-2009

Organisme emissor
:   Ajuntament de Benicarló

Tipus de document
:   Informació Pública

Descriptors 

:   * Benicarló
    * pla d'urbanisme
    * administració local

Informació pública del dictamen a la proposta d'estimació del recurs de reposició interposat per Bancaja Habitat, SL, contra l'Acord del Ple de 25 de setembre de 2008, pel qual es rebutja la proposta del PAI per al desenvolupament de la UE-2 Sector Vistamar presentada per Actura, SL.  
 [2009/5520]  
La corporació municipal, en la sessió plenària que va tenir lloc el dia 26 de febrer de 2009, amb caràcter ordinari i en primera convocatòria, va adoptar, entre altres, el següent acord:  
Punt 24. Dictamen a la proposta d'estimació del recurs de reposició interposat per Bancaja Habitat, SL contra l'Acord del Ple de 25 de setembre de 2008, pel qual es rebutja la proposta de PAI per al desenvolupament de la UE 2 sector Vistamar presentada per Actura, SL.   
Vist el recurs de reposició interposat per Jorge Marco Aguilar, en nom i representació de la mercantil Bancaja Habitat, SL, CIF V44185715, amb domicili a l'efecte de notificacions al passeig de l'Albereda, núm. 7, 46838 València, en data 02.12.2008 (registre d'entrada núm. 21765), contra l'Acord de l'Ajuntament en ple, de data 25.09.2008, pel qual es rebutjava la proposta de Programa d'Actuació Integrada per al Desenvolupament de la Unitat d'Execució Núm. 2 de l'Àmbit Vistamar (expedient PAII/435 d'urbanisme), presentada en data 22.12.2004 (reg. d'entrada núm. 18721) per la mercantil Actura, SL, per no oferir aquesta proposta base adequada per a la seua aprovació i desistir de la programació dels terrenys d'aquest àmbit.  
.../...  
De conformitat amb la proposta del TAG d'Urbanisme i el dictamen de la Comissió Informativa d'Urbanisme i Medi Ambient, la corporació, per unanimitat dels assistents, acorda:  
Primer. Estimar el recurs de reposició interposat per Jorge Marco Aguilar, en nom i representació de la mercantil Bancaja Habitat, SL, CIF X99526374, amb domicili a l'efecte de notificacions al passeig de l'Albereda, núm. 7, 46279 València, en data 02.12.2008 (registre d'entrada núm. 21655) contra l'Acord de l'Ajuntament en ple, de data 25.09.2008, pel qual es rebutjava la proposta de Programa d'Actuació Integrada per al Desenvolupament de la Unitat d'Execució Núm. 2 de l'Àmbit Vistamar (expedient PAII/435 d'urbanisme), presentada en data 22.12.2004 (reg. d'entrada núm. 18728) per la mercantil Actura, SL, "per no oferir aquesta proposta base adequada per a la seua aprovació i desistir de la programació dels terrenys d'aquest àmbit" atès que aquest acord manca d'una motivació raonada i suficient que permeta el rebuig del citat PAI.  
Segon. Publicar aquesta resolució en el Diari Oficial de la Comunitat Valenciana, en el Butlletí Oficial de la Província de Castelló i al tauler d'anuncis de l'Ajuntament de Benicarló, als efectes oportuns.  
Tercer. Comunicar aquest acord a la conselleria competent en matèria d'urbanisme, perquè en tinguen coneixement i als efectes oportuns.  
Quart. Notificar la present resolució a la mercantil interessada, i indicar-li que contra el present acte, que posa fi a la via administrativa, pot interposar un recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la recepció de la notificació del present acte, de conformitat amb el disposat en els articles 10, 45 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
Tot això sense perjudici que puguen exercitar qualsevol altre recurs o acció que estimen procedent.  
Benicarló, 8 de maig de 2009.- El tinent d'alcalde delegat de l'Àrea d'Urbanisme: Antonio Cuenca Caballero.